《五仟观二首》
宋代·古成之

拨破浮尘入紫烟，五羊坛上访神仟。
人间自觉无闲地，城里谁知有洞天。
竹叶影繁笼药圃，桃花香煖映芝田。
吟余池畔聊欹枕，风雨萧萧吹白莲。

作者简介：宋惠州河源人，徙居增城。字并奭。太宗端拱二年进士。召试馆职，除校书郎。张泳帅蜀，辟知魏城。运米以济饥民，发药以疗疾疫，立乡校，课农桑，俗为之变。真宗咸平中辟知绵竹，卒于官。